Paula Melvin

Is í Paula Melvin iar-uachtarán Chonradh na Gaeilge. Is as Baile an Alabhóidigh, i mBaile Átha Cliath í. Toghadh Melvin ina huachtarán ar an eagraíocht teanga den chéad uair ag Ard-Fheis an Chonartha in 2022. Ba í Melvin an bhean ab óige a toghadh chun an róil agus í 29 mbliana d’aois nuair a toghadh den chéad uair í.Bhí beirt bhan eile ina n-uachtarán roimpi – Íte Ní Chionnaith (1985-1989) agus Áine de Baróid (1994-1995). Chaith sí ocht mbliana mar uachtarán agus tánaiste na heagraíochta.

 Gairm bheatha 
Is de bhunadh na tuaithe in iarthar Átha Cliath í Melvin. Ba imreoir agus leasrúnaí í ar an gcumann peile Na Gaeil Óga CLG,

Agus í ag freastal ar Choláiste Phádraig i nDroim Conrach, bhí Melvin ina hOifigeach Gaeilge ar Aontas na Mac Léinn agus ina cathaoirleach ar an gCumann Gaelach. Bhí sí ina cathaoirleach ar chraobh de chuid an Chonartha in iarthar Átha Cliath ‘Pobal Gaeilge 15’.a thagraíonn don chód poist atá sa cheantar ‘Baile Átha Cliath 15’ Bhí sí ina ball coiste ar Bhuanchoiste an Chonartha, Coiste Chlub an Chonartha, Coiste Oireachtas na Gaeilge agus Coiste Stiúrtha Ógras.

Thosaigh Melvin ag obair mar thánaiste Chonradh na Gaeilge sa bhliain 2017. Ceaptar gurb í an tánaiste is óige a bhí ag Conradh na Gaeilge ó bunaíodh é. 

Tá sí ina ball de Choiste na Gaeilge i gComhairle Contae Fhine Gall, 

Toghadh Melvin mar uachtarán Conradh na Gaeilge ar 25 Feabhra 2022 ag ardfheis Chonradh na Gaeilge.  Ina hóráid ghlactha, dúirt sí:

I measc na mór-spriocanna atá agam don bhliain atá amach romhainn tá an Polasaí Náisiúnta don Phleanáil Tithíochta. Is gá sin a bhaint amach don Ghaeltacht gan a thuilleadh moille agus an feachtas sin a bhrú ar aghaidh go mór, le cinntiú go mbeidh pobal na Gaeltachta in ann cónaí ina gceantar féin trína dteanga féin.Atoghadh arís in 2023 agus 2024 í. D'fhógair sí i mí Eanáir 2025 nach lorgódh sí téarma eile ag Ard-Fheis Chonradh na Gaeilge 2025.

 Féach freisin 
 Ciarán Mac Giolla Bhéin

Tagairtí

Catagóir:Daoine beo
Catagóir:Mná Éireannacha
Catagóir:Daoine as Baile Átha Cliath
Catagóir:Gaeilgeoirí
Catagóir:Alumni COBÁC
Catagóir:Alumni Ollscoil Chathair Átha Cliath
Catagóir:Daoine a rugadh i 1993
Catagóir:Uachtaráin Chonradh na Gaeilge
Catagóir:Lucht Chonradh na Gaeilge